Komisjoni määrus (EMÜ) nr 2949/92,

9. oktoober 1992,

teatavate kaupade klassifitseerimise kohta koondnomenklatuuris

EUROOPA ÜHENDUSTE KOMISJON,

võttes arvesse Euroopa Majandusühenduse asutamislepingut,

võttes arvesse nõukogu määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, [1] viimati muudetud komisjoni määrusega (EMÜ) nr 1039/92, [2] eriti selle artiklit 9,

ning arvestades, et:

nimetatud määrusele lisatud koondnomenklatuuri ühtse kohaldamise tagamiseks on vaja vastu võtta käesoleva määruse lisas osutatud kaupade klassifitseerimisega seotud meetmed;

määrusega (EMÜ) nr 2658/87 on kehtestatud koondnomenklatuuri tõlgendamise üldeeskirjad ja nimetatud eeskirju kohaldatakse ka teiste osaliselt või täielikult koondnomenklatuuril põhinevate või sellele alajaotisi lisavate nomenklatuuride suhtes, mis on kehtestatud ühenduse erisätetega kaubavahetusega seotud tariifsete või muude meetmete kohaldamiseks;

vastavalt nimetatud üldeeskirjadele tuleb käesolevale määrusele lisatud tabeli 1. veerus kirjeldatud kaubad 3. veerus esitatud põhjustel klassifitseerida vastavate 2. veerus näidatud CN-koodide alla;

on asjakohane ette näha, et järgides ühenduses jõus olevaid meetmeid, mis on seotud tekstiiltoodete topeltkontrolli süsteemidega ning eelneva ja tagasiulatuva ühenduse kontrolliga nimetatud toodete ühendusse importimisel, võib tariifiinformatsiooni saaja liikmesriikide tolli poolt väljastatud siduvale tariifiinformatsioonile kaupade klassifitseerimise kohta koondnomenklatuuris, mis ei vasta käesoleva määruse sätetele, komisjoni määruse (EMÜ) nr 3796/90 [3] (muudetud määrusega (EMÜ) nr 2674/92 [4] artikli 6 sätete alusel tugineda veel teatava ajavahemiku jooksul, kui informatsiooni saaja on sõlminud nõukogu määruse (EMÜ) nr 1715/90 [5] artikli 14 lõike 3 teise lõigu punktiga a või b ettenähtud lepingu;

käesoleva määrusega ettenähtud meetmed on kooskõlas nomenklatuurikomitee arvamusega,

ON VASTU VÕTNUD KÄESOLEVA MÄÄRUSE:

Artikkel 1

Lisatud tabeli 1. veerus kirjeldatud kaubad klassifitseeritakse koondnomenklatuuris vastavate nimetatud tabeli 2. veerus näidatud CN-koodide alla.

Artikkel 2

Järgides ühenduses jõus olevaid meetmeid, mis on seotud tekstiiltoodete topeltkontrolli süsteemide ning eelneva ja tagasiulatuva ühenduse kontrolliga nimetatud toodete ühendusse importimisel, võib tariifiinformatsiooni saaja liikmesriikide tolli poolt väljastatud siduvale tariifiinformatsioonile kaupade klassifitseerimise kohta koondnomenklatuuris, mis ei vasta käesoleva määruse sätetele, määruse (EMÜ) nr 3796/90 artikli 6 sätete alusel tugineda veel 60 päeva jooksul alates käesoleva määruse kohaldamise kuupäevast, kui informatsiooni saaja on sõlminud määruse (EMÜ) nr 1715/90 artikli 14 lõike 3 teise lõigu punktiga a või b ettenähtud lepingu.

Artikkel 3

Käesolev määrus jõustub 21. päeval pärast selle avaldamist Euroopa Ühenduste Teatajas.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 9. oktoober 1992

Komisjoni nimel

komisjoni liige

Christiane Scrivener

[1] EÜT L 256, 7.9.1987, lk 1.

[2] EÜT L 110, 28.4.1992, lk 42.

[3] EÜT L 365, 28.12.1990, lk 17.

[4] EÜT L 271, 16.9.1992, lk 5.

[5] EÜT L 160, 26.6.1990, lk 1.

--------------------------------------------------

LISA

Kauba kirjeldus | Klassifikatsioon CN-kood | Põhjendus |

1 | 2 | 3 |

1.Kerge avar ühevärviline silmkoerõivas (100 % puuvilla), mis on ette nähtud keha ülaosa katmiseks ja ulatub poolde reide. Rõival on avar pealeõmmeldud kandiga ümarkaelus ja lühikesed varrukad. Ka varrukaotsad ja rõiva alumine serv on palistatud (kleit) (vt foto nr 505). | 61044200 | Klassifikatsioon määratakse kindlaks koondnomenklatuuri tõlgendamise üldeeskirjade 1 ja 6 sätetega ning CN-koodide 6104 ja 61044200 sõnastusega. |

2.Kerge silmkoerõivas (100 % puuvilla), mis on ette nähtud keha ülaosa katmiseks ja ulatub vööst allapoole; rõival on ees osalise lõhikuga ümarkaelus, mis on nööpkinnisega suletav, vasak pool üle parema, ning lühikesed palistatud otstega varrukad. Ka rõiva alumine serv on palistatud. Vöö kõrgusele on õmmeldud bukleelõngast silmus, millest on läbi tõmmatud kitsas pael (vt foto nr 508). | 61051000 | Klassifikatsioon määratakse kindlaks koondnomenklatuuri tõlgendamise üldeeskirjade 1 ja 6 sätetega, grupi 61 märkusega 4 ning CN-koodide 6105 ja 61051000 sõnastusega. Kitsas pael on üksnes kaunistuseks. |

3.Kerge lühikeste varrukatega silmkoerõivas üle 86 cm pikkusele lapsele (suurusnumbriga üle 86); rõivas on ette nähtud keha ülaosa katmiseks, ulatub vööst allapoole ning selle alumine serv ja varrukaotsad on palistatud.Rõivas on ümarkaelusega, millele on õmmeldud silmkoekangast soonik, ning selle vasemal õlal on osaline lõhik, mis on kahe nööbiga suletav.Ees on trükitud kaunistus (pluus) (vt foto nr 500). | 61061000 | Klassifikatsioon määratakse kindlaks koondnomenklatuuri tõlgendamise üldeeskirjade 1 ja 6 sätetega, grupi 61 märkusega 4 ning CN-koodide 6106 ja 61061000 sõnastusega. Vt ka koondnomenklatuuri selgitavaid märkusi seoses koodidega 6106 ja 6109. Selle rõiva klassifitseerimine CN-koodi 6109 alla on välistatud õlal olevate nööpide tõttu. |

4.Kerge ühevärviline lühikeste varrukatega silmkoerõivas (100 % puuvilla), mis on ette nähtud keha ülaosa katmiseks ja ulatub vööst allapoole. Rõival on ümarkaelus, millele on õmmeldud silmkoekangast kant, ning tema alumine serv ja varrukaotsad on palistatud. Vöö kõrgusele on õmmeldud bukleelõngast silmus, millest on läbi tõmmatud kitsas pael (vt foto nr 506). | 61091000 | Klassifikatsioon määratakse kindlaks koondnomenklatuuri tõlgendamise üldeeskirjade 1 ja 6 sätetega, grupi 61 lisamärkusega 2 ning CN-koodide 6109 ja 61091000 sõnastusega. Vt ka harmoneeritud süsteemi selgitavaid märkusi seoses rubriigiga 6109. Kitsas pael on üksnes kaunistuseks. |

5.Kerge varrukateta silmkoerõivas (100 % puuvilla), mis on ette nähtud keha ülaosa katmiseks ja ulatub vööst allapoole; rõivas on kraeta ja avara lõhikuta ümarkaelusega. Rõiva alumine serv on palistatud. Kaelusesse ja käeaukudesse on õmmeldud silmkoekangast kandid. Vöö kõrgusele on õmmeldud bukleelõngast silmus, millest on läbi tõmmatud kitsas pael (vt foto nr 507). | 61091000 | Klassifikatsioon määratakse kindlaks koondnomenklatuuri tõlgendamise üldeeskirjade 1 ja 6 sätetega, grupi 61 lisamärkusega 2 ning CN-koodide 6109 ja 61091000 sõnastusega. Kitsas pael on üksnes kaunistuseks. |

6.Lühikeste varrukatega silmkoerõivas (100 % sünteeskiudu), mis on ette nähtud keha ülaosa katmiseks ja ulatub vööst allapoole; rõiva varrukaotsad ja alumine serv on palistatud. Rõival on V-kaelus, millel on teisest silmkoekangast krae ja ääris, mille vasak pool katab parema (vt foto nr 454). | 61103091 | Klassifikatsioon määratakse kindlaks koondnomenklatuuri tõlgendamise üldeeskirjade 1 ja 6 sätetega ning CN-koodide 6110, 611030 ja 61103091 sõnastusega. Vt ka koondnomenklatuuri selgitavaid märkusi seoses koodiga 6110. See rõivas sarnaneb pulloveriga. |

7.Lühikeste varrukatega avaralõikeline silmkoerõivas (65 % polüestrit, 35 % puuvilla), mis on ette nähtud keha ülaosa katmiseks ja ulatub vööst allapoole; rõiva varrukaotsad ja alumine serv on palistatud. Rõiva kaelusesse on õmmeldud soonik, mis moodustab liibuva eest lõhikuga kõrge kaeluse, mis on nööpidega suletav, vasak pool üle parema. Rinnal on tikandid (vt foto nr 455). | 61103091 | Klassifikatsioon määratakse kindlaks koondnomenklatuuri tõlgendamise üldeeskirjade 1 ja 6 sätetega ning CN-koodide 6110, 611030 ja 61103091 sõnastusega. Vt ka koondnomenklatuuri selgitavaid märkusi seoses koodiga 6110. See rõivas sarnaneb pulloveriga. |

8.Avaralõikeline riidest (100 % tehiskiudu) rõivas, mis katab keha ülaosa ja ulatub allapoole põlvi. Vööst kõrgemal on rõivaosa, mis on samast kangast ja laiade traksidega. Rõivas on eest lahtikäiv ja nööpidega suletav, parem pool üle vasaku (seelik) (vt foto nr 459). | 62045910 | Klassifikatsioon määratakse kindlaks koondnomenklatuuri tõlgendamise üldeeskirjade 1 ja 6 sätetega ning CN-koodide 6204, 620459 ja 62045910 sõnastusega. Vt ka koondnomenklatuuri selgitavaid märkusi seoses koodidega 62045100 ja 62045990. Lõike ja trakside asendi tõttu ei saa seda rõivast kanda ilma teiste rõivasteta. |

+++++ TIFF +++++

+++++ TIFF +++++

--------------------------------------------------